
REFERAT DE APROBARE  A PROIECTULUI DE HOTĂRÂRE
privind atribuirea în folosință gratuită către Fundația Timișoara '89  a terenului înscris în CF 423711, proprietatea Municipiului Timișoara-domeniu public
1. Descrierea situaţiei actuale:
	Prin adresa nr. CT2020-1194/10.03.2020 Fundația Timișoara '89, organizație de utilitate publică conform H.G.nr.68/27.02.2013, a solicitat efectuarea demersurilor pentru întabularea a trei construcții modulare din lemn amplasate pe terenul înscris în CF 423711 Timișoara, (CF vechi 1906 Freidorf)  cu nr. top. 395/b/2/a/2 și suprafața de 1716 mp, proprietatea Municipiului Timișoara-domeniu public.
Conform HCLMT 263/2017, terenul respectiv a fost atribuit Fundației Timișoara '89 până în data de 14.05.2019, cu posibilitatea prelungirii după obținerea unui nou aviz de la Ministerul Educației Naționale pentru schimbarea destinației imobilului înscris în CF 423716, singurul acces la terenul care face obiectul prezentului proiect. Noul aviz al Ministerului Educației Naționale cu nr. 9378/02.08.2019 este valabil până în data de 02.08.2029.
 Terenul înscris în CF 423716, situat în str. Martir Gogu Opre nr.24, proprietate publică a Municipiului Timișoara, a fost atribuit în folosință gratuită Fundației Timișoara '89 pe o perioadă de 10 ani, conform HCLMT nr.445/09.09.2019.
2. Schimbări preconizate și rezultate așteptate:
	Documentația întocmită de SC PFANDL&MAYER SRL, Proiect nr.23/04.10.2019, a fost realizată în vederea înscrierii în cartea funciară a celor trei construcții modulare din lemn amplasate pe terenul înscris în CF 423711 Timișoara.
3. Alte informații:
 	A fost eliberată Autorizația de Construire nr. 554/24.04.2019 pentru lucrări de construcții pe terenul înscris în CF 423711, pentru locuințe sociale-construcții modulare din lemn, în regim parter, amplasate pe platforma din beton, extindere la Complexul de servicii sociale existent pe terenul înscris în CF 423716.
          A fost încheiat Proces Verbal de Recepție Parțială nr.554/18.07.2019 pentru corpurile C,D și E. 
           A fost eliberat Certificat de atestare a construcțiilor nr. 56/04.02.2020 .
4. Concluzii:
	Având în vedere cele menţionate mai sus, considerăm necesară și oportună aprobarea atribuirii în folosință gratuită către Fundația Timișoara '89 a terenului înscris în CF 423711, (CF vechi 1906 Freidorf) cu nr. top. 395/b/2/a/2 și suprafața de 1716 mp, proprietatea Municipiului Timișoara-domeniu public,  până în data de 02.08.2029 la care expiră avizul Ministerului Educației Naționale, în vederea întabulării construcțiilor executate pe acest teren, precum și aprobarea contractului cadru de comodat.

RAPORT DE SPECIALITATE
privind atribuirea în folosință gratuită către Fundația Timișoara '89  a terenului înscris în CF 423711, proprietatea Municipiului Timișoara-domeniu public
              Având în vedere Referatul de aprobare a proiectului de hotărâre nr.CT2020-1194/27.03.2020 al Primarului Municipiului Timișoara și Proiectul de hotărâre privind aprobarea atribuirii în folosință gratuită către Fundația Timișoara '89 a terenului înscris în CF 423711, proprietatea Municipiului Timișoara-domeniu public, facem următoarele precizări:
	Fundația Timișoara '89 este o organizație de utilitate publică conform H.G.nr.68/27.02.2013 și a solicitat efectuarea demersurilor pentru întabularea a trei construcții modulare din lemn amplasate pe terenul înscris în CF 423711 Timișoara, (CF vechi 1906 Freidorf)  cu nr. top. 395/b/2/a/2 și suprafața de 1716 mp, proprietatea Municipiului Timișoara-domeniu public.
Prin HCLMT 263/2017 terenul respectiv a mai fost atribuit Fundației Timișoara '89 până în data de 14.05.2019, cu posibilitatea prelungirii după obținerea unui nou aviz de la Ministerul Educației Naționale pentru schimbarea destinației imobilului înscris în CF 423716, singurul acces la terenul care face obiectul prezentului proiect. Noul aviz al Ministerului Educației Naționale cu nr. 9378/02.08.2019 este valabil până în data de 02.08.2029.
Pentru întabularea construcțiilor C1,C2,C3, situate pe terenul care face obiectul prezentului proiect, SC PFANDL&MAYER SRL a întocmit Documentația nr.23/04.10.2019, în baza căruia a fost eliberat Certificatul de atestare a construcțiilor nr. 56/04.02.2020.
	Construcțiile respective au fost autorizate prin Autorizația de Construire nr. 554/24.04.2019 pentru lucrări de construcții pe terenul înscris în CF 423711, pentru locuințe sociale-construcții modulare din lemn, în regim parter, amplasate pe platforma din beton, extindere la Complexul de servicii sociale existent pe terenul înscris în CF 423716.
           A fost încheiat Proces Verbal de Recepție Parțială nr.554/18.07.2019 pentru corpurile C (C1), D(C2) și E(C3). 
Prin  HCLMT nr.445/09.09.2019 terenul adiacent, înscris în CF 423716, situat în str. Martir Gogu Opre nr.24, proprietate publică a Municipiului Timișoara, a fost atribuit în folosință gratuită Fundației Timișoara '89 pe o perioadă de 10 ani,  până în data de 02.08.2029, dată la care expiră Avizul Ministerului Educației Naționale nr. 9378/02.08.2019.

	Conform art. 287 din Ordonanța 57/2019 privind Codul administrativ:  ”Exercitarea dreptului de proprietate publică, cu excepția reprezentării în instanță a statului român prin Ministerul Finanțelor Publice în legătură cu raporturile juridice privind proprietatea publică, se realizează de către:a) Guvern, prin ministerele de resort sau prin organele de specialitate ale administrației publice centrale din subordinea Guvernului sau a ministerelor de resort, după caz, pentru bunurile aparținând domeniului public al statului; b) autoritățile deliberative ale administrației publice locale, pentru bunurile aparținând domeniului public al unităților administrativ-teritoriale.”

	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea atribuirii în folosință gratuită către Fundația Timișoara '89 a terenului înscris în CF 423711, (CF vechi 1906 Freidorf) cu nr. top. 395/b/2/a/2 și suprafața de 1716 mp, proprietatea Municipiului Timișoara-domeniu public,  până în data de 02.08.2029 la care expiră avizul Ministerului Educației Naționale, în vederea întabulării construcțiilor executate pe acest teren. De asemenea, propunem aprobarea contractului cadru de comodat conform Anexei 1.

[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

